পৰম্পৰা‌ৰ ক্ষেত্ৰটো গাঁওখন অন্য ঠাইৰ তুলনাত পৃথক। টাই আহোম সকলৰ নিজস্ব সকলো পৰম্পৰা অতি নিভাঁজ‌কৈ গাওঁ‌খনত সংৰক্ষিত হৈ আছে। গাওঁ খনত আহোমসকলৰ পৰম্পৰা অনুসৰি ডামক দিয়া, ফুৰালুং আদি সমাপন কৰা হয়। তদুপৰি আইসকলে নামঘৰত ভাদ নাম লয়। গাঁওখনৰ মৃতকৰ সৎকাৰ টাই আহোম পৰম্পৰা‌ৰে মৈদাম দি কৰা হয়। টাই আহোমৰ পুৰণি বহু সাচিপতীয়া পুথি গাঁৱখনত সংৰক্ষিত হৈ আছে। টাই আহোম‌সকলৰ মলুঙ শ্ৰেণীটোৱে অতি আটোম টোকাৰী‌কৈ এই পুথিসমূহৰ লগতে বহু পুৰণি বস্তু সুন্দৰকৈ সংৰক্ষণ কৰি ৰাখিছে। বিহুৰ বতৰত আটায়ে লগ লাগি ফূৰ্তি কৰে। ডেকা গাভৰু, বুঢ়া মেথা আটায়ে সুন্দৰ‌কৈ ঘৰে ঘৰে বিহু মাৰে। ঘৰৰ গৃহস্থই বিহুৱা ৰাইজৰ ওচৰত সেৱা লয়। এইদৰেই বছৰটোলৈ সকলোৱে একলগে থকাৰ পণ লয়। আইসকলে‌ও গছতলত সুকীয়া‌কৈ বিহু মাৰি পুৰণি পৰম্পৰা ধৰি ৰাখিছে। বিহুৰ অন্তত গাঁৱৰ আটায়ে মিলি ভোজভাত খায়। বহাগ বিহুৰ উপৰি গাওঁ‌খনত অতি উলহ মালহেৰে চ্যুকাফা দিৱস, কাতি বিহু, মাঘ বিহু আদিও পালন কৰা হয়। চাকি- বন্তি জ্বলাই ব্যাপক কাৰ্যসূচিৰে মহান পুৰুষ চ্যাওল্যুঙ ছ্যুকাফা দিৱস উৎযাপন কৰা হয়। মাঘবিহু‌ত পৰম্পৰাগত খেল ধেমালি কৰি ভোজভাত খাই আনন্দ ফূৰ্তি কৰে গাওঁ‌বাসীয়ে।

<nowiki>https://www.youtube.com/watch?v=5ZEEvScDBJc</nowiki>

খেতিৰ বতৰত ইঘৰে সিঘৰক সহায় কৰা পৰম্পৰা গাওঁ‌খনত বিদ্যমান। একোঘৰ মানুহ‌ত গাঁৱখনৰ কৰ্মথ ডেকাসকলে লগ হৈ সহায় কৰি দিয়ে। গৃহস্থই‌ও মাছে- মঙহে, লাঁৱে-ভাতে ফুৰ্তি-আনন্দৰে সৈতে এসাঁজ খোৱায়। এইদৰেই গাওঁ‌খনৰ সম্প্ৰীতিৰ এনাজৰী ডাল কটকটীয়া কৰি ৰাখিছে গাঁও‌বাসীয়ে।

সামৰণি :
জীৱিকা :
নীতি-পৰম্পৰা, উৎসৱ-পাৰ্বণ
পৰিচয় :